ארנסט טוך

ארנסט טוך (בגרמנית: Ernst Toch, ‏7 בדצמבר 1887 – 1 באוקטובר 1964) היה מלחין של מוזיקה קלאסית ומוזיקה לסרטי קולנוע. טוך נולד בווינה למשפחה יהודית, ולמד פילוסופיה באוניברסיטת וינה ורפואה בהיידלברג, גרמניה. לימודי המוזיקה שלו התמקדו בפסנתר, שבו ניגן ברמה של פסנתרן קונצרטים. לכלי זה גם הקדיש חלק גדול מיצירותיו. בין מוריו היה ברנהרד זקלס. את הידע שלו בקומפוזיציה רכש בכוחות עצמו, ובאמריקה הקנה את הרעיונות והגישות החדשים שהגה לדורות של מלחינים צעירים. ביכורי יצירותיו נכתבו בסביבות 1900, קטעים שונים בסגנון מוצרט. הרביעייה הראשונה שלו בוצעה בלייפציג ב-1908, והשישית (אופוס 12, 1905) בוצעה בשנת 1909. בשנה זו זכתה הסימפוניה הקאמרית בפה מז'ור (שנכתבה ב-1906) בפרס מוצרט בפרנקפורט. מאז ואילך הקדיש טוך את כל זמנו להלחנה. הוא זכה בפרס פליקס מנדלסון ובעוד חמישה פרסים חשובים אחריו. בשנת 1910 ובשנת 1913 התמנה למרצה לפסנתר ולקומפוזיציה במכללה למוזיקה במנהיים, גרמניה. במלחמת העולם הראשונה שירת טוך בחזית האיטלקית במשך ארבע שנים. בשנת 1916 נשא לאישה את לילי צוואק ואחרי המלחמה חזר למנהיים, שם המשיך לעסוק בהלחנה ולפתח סגנון פוליפוניה חדש. טוך נחשב לאחד החשובים במלחיני האוונגארד בתקופה שקדמה לעליית הנאצים וכמו הרבה אמנים ומוזיקאים אחרים, יצא לגלות עם עליית היטלר לשלטון והיגר לארצות הברית. בין 1934 ל-1958 המשיך לחבר מוזיקה בסגנונו החדשני. יצירותיו מציגות במקרים רבים היבט הומוריסטי (בונטה סוויטה, 1929). ב-1930 המציא "מוזיקה מדוברת" (Gesprochene Musik), הבאה לביטוי כ"מקהלה מדברת"; יצירתו המבוצעת ביותר היא "פוגה גאוגרפית", אם כי הוא ראה בה לא יותר משעשוע חסר חשיבות. טוך כתב מוזיקה לסרטי קולנוע, סימפוניות, מוזיקה קאמרית, אופרות קאמריות. כמו כן כתב ספרי לימוד לתאוריה של המוזיקה: "Melodielehre" ‏(1923) ו- "The Shaping Forces in Music" ‏(1948). ארנסט טוך זכה בפרס פוליצר למוזיקה בשנת 1956 על הסימפוניה השלישית שלו, שבוצעה לראשונה בתזמורת פיטסבורג ב-2 בדצמבר 1955. הוא מת בלוס אנג'לס ונקבר בבית העלמין וסטווד. "הנסיכה על העדשה", ליברית מאת בנו אלקן 1927 "אגון ואמיליה", 1928 "המניפה", 1930 "הסיפור האחרון", 1962 סימפוניה קאמרית 1906 סוויטת מחולות אופוס 30, 1923 קונצ'רטו לצ'לו ולתזמורת קאמרית, אופוס 35, 1924-1925 קונצ'רטו לפסנתר, אופוס 26, 1926 "חג פריחת הדובדבן", 1928 סימפוניה לפסנתר ולתזמורת (קונצ'רטו לפסנתר מס' 2), אופוס 61, 1933 "ביג בן" (וריאציות תזמורתיות), 1935 סימפוניות, כולל הסימפוניה ה-5, "יפתח" "משחק" אופוס 39 (בכורה בפסטיבל דונאושינגן), 1926 "פתיחה מיניאטורית", 1932 סינפונייטה אופוס 97 "קתרינה הגדולה", 1934 "חייו הפרטיים של דון חואן", 1934 "פיטר איבטסון", 1935 "הבן המורד", 1938 "החתול והקנרית", 1939 "ד"ר ציקלופס", 1940 "גברות בפרישה", 1941 "כתובת לא ידועה", 1944 "הבלתי נראה", 1945 "מוזיקה מדוברת", 1930 13 רביעיות מיתרים, 1902-1954 סונאטה לכינור, אופוס 44 סונאטה לצ'לו אופוס 50, 1929 מחזור "המעגל הפנימי", 1945-1953 "בורלסקות" אופוס 1923,31 "קפריצ'טי", אופוס 36, 1925 סונאטה לפסנתר אופוס 47, 1928 "הדים מעיר קטנה: ארבעה-עשר קטעים קלים למדי לפסנתר, אופוס 49, 1929 עשרה אטיודים קונצרטנטיים, אופוס 55, 1931 מדיה וקבצים בנושא ארנסט טוך בוויקישיתוף ארנסט טוך, במסד הנתונים הקולנועיים IMDb (באנגלית) ארנסט טוך, באתר AllMovie (באנגלית) ארנסט טוך, במסד הנתונים הקולנועיים KinoPoisk (ברוסית) ארנסט טוך, באתר ספוטיפיי ארנסט טוך, באתר קומפוניסטן דר גגנווארט ארנסט טוך, באתר AllMusic (באנגלית) ארנסט טוך, באתר MusicBrainz (באנגלית) ארנסט טוך, באתר Discogs (באנגלית) ארנסט טוך, דף שער בספרייה הלאומית ארנסט טוך, בארכיון הבימה ארנסט טוך, באתר אנציקלופדיה בריטניקה (באנגלית) ארנסט טוך, באתר "Find a Grave" (באנגלית) A list of Toch's works at the University of California Toch Archive website Article on Toch's symphonies UCLA Toch Archive IMDb entry